Hat trick-Hegerberg fullroses: – Det største en nordmann har gjort i Champions League
13.31 viste kampuret da Hegerberg overlistet Sandra Paños og gjorde 2 – 0 (Dzsenifer Marozsán scoret det første) i Budapest. 29.43 sto det på klokka da Hegerberg scoret sitt tredje for dagen og hadde gitt Lyon ledelsen 4-0. Til slutt endte det 4-1. Det var Lyon og Hegerbergs fjerde strake triumf i den gjeve turneringen.Bare én gang tidligere, da Ferenc Puskas gjorde tre for Real Madrid mot Benfica i 1962, har det blitt scoret hat trick i løpet av den første omgangen av en CL-finale. Og bare én gang tidligere har en kvinne scoret hat trick i den gjeve finalen. Det var Inka Grings tilbake i 2009. Les utfyllende referat fra kampen her! – Det er ikke så mye annet å si enn at det er helt rått, sier tidligere landslagsstjerne Solveig Gulbrandsen til VG i pausen. – Hun har levert gang på gang over tid, og nå leverer hun i nok en finale. Det er så klasse av Ada. Klasse i boksen, setter alt, leverer med høyre og venstre og viser ekstreme ferdigheter, fortsetter hun.Fokuset ble imidlertid raskt at Hegerberg ikke spiller for Norge i sommerens fotball-VM i Frankrike. – Mye er sagt om at hun per i dag ikke spiller for Norge. Vi skulle ønske det var annerledes, men jeg er likevel stolt av at Ada er fra Norge og at hun ved sine prestasjoner setter norsk fotball på kartet internasjonalt. De aller hjerteligste gratulasjoner til Ada, uttaler sier elitedirektør i Norges Fotballforbund (NFF) til forbundets nettsted. Gulbrandsen er kategorisk når hun snakker om mulighetene om å se Hegerberg i VM. – Det er det hun selv som har sagt nei til, så det skjer ikke. Men jeg håper at Hegerberg ser at det ligger en utfordring for henne på landslagsnivå og at det til slutt løser seg der, sier Solveig Gulbrandsen. Gulbrandsen ser poenget til Antoine Osanna, Le Progrès-journalisten som før kampen uttalte at det er umulig for Hegerberg å vinne Gullballen i år fordi hun ikke er med i VM, men sier: – Det blir veldig vanskelig, men dette er jo en god søknad.Hege Riise, som i sin tid vant OL-gull med landslaget, er også fra seg av beundring. – Hun har vært veldig skarp, og Lyon er jo veldig effektive. Det her er det største en nordmann har gjort i Champions League, sier hun, som er til stede i Budapest, til VG. – Større en Solskjær (avgjorde for Manchester United i 1999)? – Ja. Det er vanskelig å sammenligne selvsagt, men hat trick i en Champions League-finale i første omgang ... det lar seg høre, svarer Riise. Også på sosiale medier lovprises den norske 23-åringen. Denne fra Lyon selv snakker fint for seg selv: Søster Andrine Hegerberg, som selv spiller på PSG, er klar i sin tale. «GOAT», skriver hun med referanse til at det står for «greatest of all time», eller på norsk: tidenes største. Hans Olav Lahlum skriver følgende: Sportssjef i VG, Øyvind Brenne, slenger seg på med denne hyllesten: Og Bleacher Report-reporter Gaby Kirschner mener det ikke kan sies nok hvor god Hegerberg er:
(Lyon - Barcelona 4-1) Nøyaktig 16 minutter og 12 sekunder gikk det mellom Ada Hegerbergs første og tredje mål i Champions League-finalen. Nå hagler lovordene mot den norske Gullballen-vinneren.